Jelgavā, 2024.gada \_\_\_\_\_\_\_\_ (prot. Nr.\_\_, \_\_p.)

**JELGAVAS VALSTSPILSĒTAS PAŠVALDĪBAS 2024.GADA 23.MAIJA**

**SAISTOŠIE NOTEIKUMI NR.\_\_\_\_\_\_**

**“ALKOHOLISKO DZĒRIENU MAZUMTIRDZNIECĪBA NOVIETNĒS”**

*Izdoti saskaņā ar*

*Alkoholisko dzērienu aprites likuma 8.panta trešo daļu*

1. Saistošie noteikumi (turpmāk – noteikumi) nosaka kārtību, kādā komersantam tiek izsniegta atļauja alkoholisko dzērienu mazumtirdzniecībai novietnēs (turpmāk- atļauja) Jelgavas valstspilsētas pašvaldības administratīvajā teritorijā, to darbības vietu un laika periodu.

2. Noteikumi neattiecas uz alkoholisko dzērienu un alus tirdzniecību publiskajos pasākumos un gadatirgos.

3. Atļauja tiek izsniegta par laika periodu līdz kalendārā gada 31.decembrim.

4. Atļaujas saņemšanai komersants iesniegumu iesniedz klātienē pašvaldības Klientu apkalpošanas centrā vai nosūta elektroniski, izmantojot tiešsaistes formu valsts pārvaldes pakalpojumu portālā [www.latvija.lv](http://www.latvija.lv) , kurā norādīts:

4.1. komersanta nosaukums, reģistrācijas numurs, juridiskā adrese un kontaktinformācija;

4.2. komercdarbības vietas, kurā plānots veikt alkoholisko dzērienu mazumtirdzniecību novietnē, adrese;

4.3. alkoholisko dzērienu mazumtirdzniecības novietnē darba laiks;

4.4. plānotais termiņš alkoholisko dzērienu mazumtirdzniecībai novietnē.

5. Iesniegumam pievieno šādus dokumentus:

5.1. komersantam izsniegtās alkoholisko dzērienu mazumtirdzniecības vai alus mazumtirdzniecības speciālās atļaujas (licences) kopiju;

5.2. novietnes atrašanās vietas īpašumu vai nomas tiesību apliecinoša dokumenta kopiju;

5.3. Būvvaldes saskaņojumu par novietnes izvietošanas vietu un vizuālo noformējumu.

6. Atļauja netiek izsniegta, ja:

6.1. komersants nav iesniedzis visu saistošo noteikumu 4.punktā un 5.punktā minētos dokumentus;

6.2. komersants atļaujas saņemšanai sniedzis nepatiesas ziņas.

7. Atļauja tiek anulēta, ja:

7.1. izbeigta attiecīgā komercdarbība atļaujas norādītajā vietā;

7.2. komersants sniedzis nepatiesas ziņas;

7.3. komersants alkoholisko dzērienu mazumtirdzniecības novietnē nav ievērojis normatīvajos aktos noteiktās prasības alkoholisko dzērienu tirdzniecības jomā.

8. Ja alkoholisko dzērienu mazumtirdzniecības novietnē darba laiks pārsniedz četras stundas dienā, tad jānodrošina labierīcību (tualetes) pieejamība un regulāra izvešana.

9. Lēmumu par atļaujas anulēšanu Jelgavas valstspilsētas pašvaldība pieņem 10 darba dienu laikā pēc noteikumu 7.punktā minēto apstākļu konstatēšanas un par to paziņo komersantam uz iesniegumā norādīto adresi.

10. Atļauju (pielikumā) vai atteikumu izsniegt Atļauju izsniedz desmit darba dienu laikā no komersanta iesnieguma un visu nepieciešamo dokumentu saņemšanas dienas.

11. Atļauja, kas izsniegta līdz šo noteikumu spēkā stāšanās brīdim, ir derīga līdz tajā norādītā termiņa beigām.

12. Jelgavas valstspilsētas pašvaldības izdoto administratīvo aktu var apstrīdēt Administratīvā procesa likumā noteiktajā kārtībā.

13. Noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”.

14. Ar noteikumu spēkā stāšanos atzīt par spēku zaudējušiem Jelgavas pilsētas pašvaldības 2010.gada 22.jūlija saistošos noteikumus Nr.10-11 ”Alkoholisko dzērienu mazumtirdzniecība novietnēs Jelgavas pilsētā” (Latvijas Vēstnesis, Nr.130, 18.08.2010.).

Domes priekšsēdētājs A.Rāviņš